Aḥmad Badduj

Aḥmad Badduj (1950 - 22 Ɣuct 2020) iga yan zɣ inmɣuṛn n taẓuṛi taclḥit tamaziɣt, ilul ɣ usggas n 1950 ɣ Msgina igan yan udwar n Ifrxs itabɛan i Ugadir, tasga n Sus Masst. Dars uggar n 30 film s tutlayt taclḥit.

 Tudrt-nns 
Aḥmad Badduj iga yuws n Talburjt ɣ Ugadir. Iswurri ɣ kigan n twuriwin lli ɣ d yumẓ lbac nns, ilɛb akk d iɛrrimn n Talḥasant n ugadir ɣ usggwas n 1967.

Ɣ usggwas n 1972 ifta s Inzggan, ɣin aɣ iskr trabbut nns tamzwarut n lmṣraḥ s tmaziɣt iga yas s yism "Amnar Umrr". Izri nn ɣ tuggt n trubba yaḍni aylliɣ ikcm d tamsmunt n Tifawin ɣ isggwas n 1985, zɣ lliɣ disn ikcm as ibda ar ittuyssan ɣ ammas n ubaraz n tẓuri d lmaṣraḥ amaziɣ.

Ɣ usggwas n 1989 icark ɣ ṭṭṣwir n lfilm lli akk izwarn s tutlayt taclḥit d akk tutlayin timaziɣin at igan "Tamɣart n wurɣ". Zɣ ɣ-akud-ann icark ɣ kigan n laflam yaḍni iskr akk ntta talif d lixraj.

Immut igllin n Aḥmad Badduj s tmaḍunt n Kurunafirus ɣ wass n 20 ɣuct 2020 ɣ Ugadir. Ikka-tt-inn yad ihrc s sskar d wul

 Laflam nns 
AsggʷasAssaɣMa igaAmssufɣ2008Houti HoutaAsmdyaNasim Abasi1992TaguḍiLmudir, AsmdyaAḥmad Badduj1989Tamɣart n wurɣAsmdya ɣ ḍḍawr n IddrLḥusin Biyzgarn

 Lmut nns 
Ur ta ilkinn unɣmis n wis yudf igllin n unaẓuṛ Aḥmad Badduj ajajuy ffir n yat tulɣizt tadusant ally ilullk udul nns. Yudj ɣ yan uzmz agrmim, ɣ ur ifri udimal n umaḍal .Ssirdn imṭṭawn ul nns zg umnus Izry aɣiluf ɣ icba n imalgn, n igurad, n imddukkal d ismunn n tẓuṛi d isffarahn s umata. Ilsa tallara aha iny tazujra ffir n kigan n twuriwin n usuny d usrlel (proposé pour la mis en scène de «isers» et «alil» s wukus n «s» ittyalsn i usfsis n tawalt) ɣ tmzgunt d uɣraw uẓṛmussu zg «iẓṛa» d «umussu».Tamttant n Ahmed Badduj :https://www.amazighnews.net/202008261235/aggaj-uglil.html

Idda ɣ yan uzmz nna gis ittugᵚdl ubḥlus s umntil n ufrurt n ubayyur n Kufid-19, aha ur illi xas amduny s usttum. Mac iddɣ iga udm adugman hatin ar ittɣima iddr ɣ tungint n iwdann nna t issnn. Udm nns iga wi-n umxṛfef d umԑafar d tassasin n uzlaḍ ɣ igma d unzwum n tẓuṛi n usuny nna s immuqqn. Udm nns ila tifiras izzdrazn tasuta ikkan asala nns. Iffɣ akal , yaḍu s wakal. Iffɣ tasddagamt nna gis ifka, iskullԑ ɣ ignna n tẓuṛi , iggz akal. Ikka tin iman d yan usmun ɣ tihirit n umggaru-ad taf ad immgnt ɣ yat tfagla n usnnumku nns. Kud aḍun ttuẓwan s utwar n tgrwawt aha ifra i usmun nns ma s issilɣ tihirit nns mqqaṛ idrus uy-nna as ittufkan ɣ ulssi. Ay-a iga tamatart n usfṣky d uflsy (le dévouement) n igllin. Ar urttuɣ ad issdnɣ umɣnanu tawja nns tamẓẓyant d tamqṛant aha ifk as afurgt, ad t yadn s tamlla nns, issɣlel t ɣ umaglal nns anmmazzu. Nga wi-n umɣnanu ar sars nttuɣul. Walu may d inna ḥtta yan dat urttum nns abla ad issidn.

 Tisaɣulin  

Taggayt:Inaẓurn iclḥiyn